stanford-oval/wikipedia huggingface dataset:
Anni Steuer

| Anni Steuer |
| --- | --- |
 Anni Steuer Berliinin olympialaisissa vuonna 1936
Henkilötiedot
Koko nimi:  Anni Steuer-Ludewig
Syntynyt: 12. helmikuuta 1913 Metz, Ranska
Kuollut: 1990-luvulla
Yleisurheilija
Pituus:  177 cm
Paino:  67 kg
Laji:  pika-aidat
Seura:  Turn-und Sportverein Duisburg 99
Ennätykset:  80 metrin aitajuoksu: 11,81 (1936)
| Mitalit> Maa:   Saksa.Naisten yleisurheilu. Olympialaiset  | Mitalit> Maa:   Saksa.Naisten yleisurheilu. Olympialaiset  | Mitalit> Maa:   Saksa.Naisten yleisurheilu. Olympialaiset  | Maa:   Saksa> Naisten yleisurheilu. |
| --- | --- | --- | --- |
|  Hopeaa | Berliini 1936 | 80 metrin aitajuoksu |  |
Anni Steuer-Ludewig (12. helmikuuta 1913 Metz Ranska – 1990-luku) oli saksalainen pikajuoksija, jonka päämatkana olivat pika-aidat.
Steuer edusti Saksaa olympialaisissa kerran, vuonna 1936 Berliinissä. Hän saavutti kisoista hopeaa 80 metrin aitajuoksussa, minkä lisäksi hän juoksi kisoissa ennätyksekseen ajan 11,81.
Käännös suomeksi
Argaios I

Argaios I (kreik. Αργαίος) oli antiikin Makedonian kuningas noin 678–640 eaa. Herodotos kertoo että Argaioksen isä oli Perdikkas I ja että Argaiosta seurasi kuninkaana hänen poikansa Filippos I. Junianus Justinus kertoo lisäksi että Argaios hallitsi maltillisesti ja että hänen alamaisensa rakastivat häntä.
Andrés Pastrana Arango

| Andrés Pastrana Arango |
| --- | --- |
 Andrés Pastrana Arango vuonna 2009.
Kolumbian 30. presidentti
 7. elokuuta 1998 – 7. elokuuta 2002  
Varapresidentti:  Gustavo Bell
Edeltäjä:  Ernesto Samper
Seuraaja:  Álvaro Uribe
Henkilötiedot
Syntynyt: 17. elokuuta 1954 (ikä 70) Bogotá, Kolumbia
Puoliso:  Nohra Puyana de Pastrana
Tiedot
Puolue:  Konservatiivit
 Nimikirjoitus
Andrés Pastrana Arango (s. 17. elokuuta 1954) on kolumbialainen poliitikko. Hän toimi maansa presidenttinä vuosina 1998–2002. Pastrana oli perheessään jo toisen polven presidentti, sillä hänen isänsä Misael Pastrana oli vallassa 1970–1974.
Ennen politiikkaan ryhtymistään Arango opiskeli lakia ja työskenteli televisiotoimittajana. Hän tuli maankuuluksi isännöidessään ajankohtaisohjelmaa. Medellínin huumekartelli sieppasi hänet vuonna 1988 kesken pormestarinvaalikampanjan, mutta kansallinen poliisi vapautti Pastranan muutamaa viikkoa myöhemmin. Hänet valittiin maansa pääkaupungin pormestariksi.
Pastrana aloitti neuvottelut sissiliikkeiden FARC ja ELN kanssa, jonka tuloksena sisseille myönnettiin Sveitsin kokoinen turva-alue Kolumbian viidakoissa. Myöhemmin neuvottelut katkesivat.
Pastrana uudisti myös sotilasliiton Yhdysvaltain Bill Clintonin kanssa, jonka tuloksena aloitettiin Plan Colombia -ohjelma, jolla maan armeijaa tukettiin aseellisesti ja rahalla huumekauppaa vastaan.
Presidenttikautensa jälkeen hän on ollut maansa suurlähettiläänä Yhdysvalloissa ja Ranskassa.
Andrés Rodríguez Pedotti

| Andrés Rodríguez Pedotti> Paraguayn presidentti |
| --- | --- |
 1989–1993  
Edeltäjä:  Alfredo Stroessner
Seuraaja:  Juan Carlos Wasmosy
Henkilötiedot
Syntynyt: 19. kesäkuuta 1923
Kuollut: 21. huhtikuuta 1997  (ikä 73)
Tiedot
Puolue:  Colorado
Kenraali Andrés Rodríguez Pedotti (19. kesäkuuta 1923 – 21. huhtikuuta 1997) oli Paraguayn presidentti 3. helmikuuta 1989 – 15. elokuuta 1993. Hän tuli valtaan pitkäaikaisen diktaattori Alfredo Stroessnerin vallasta poistaneessa kaappauksessa.
Rodríguez opiskeli sotilaskoulussa Asunciónissa, josta valmistui 1942. Hänestä tuli eversti 1964 ja kenraali 1970. Hän kuului Colorado-puolueen perinteiseen siipeen ja oli Stroessnerin läheinen luotettu ja ystävä. Hän keräsi suuren omaisuuden salakuljetuksella ja huumekaupalla.
Monien hämmästykseksi Rodríguez aloitti 2. helmikuuta 1989 vallankaappauksen maata 35 vuotta hallinnutta Stroessneria vastaan katolisen kirkon ja Yhdysvaltain, joka ei pitänyt Stroessneria enää tärkeänä kommunismin vastaisena liittolaisena, tuella. Kaappaus onnistui ja Stroessner pakeni Brasiliaan.
Rodríguez lakkautti kuolemanrangaistuksen, päätti sotatilalain, jonka alaisuudessa Stroessner oli hallinnut, salli oppositiopuolueet ja vangitsi eräitä Stroessnerin hallituksen jäseniä. 1. toukokuuta 1989 järjestetyissä monipuoluevaaleissa Rodríguez sai 74 % äänistä, mikä jatkoi Colorado-puolueen valta-asemaa maassa.
Rodríguezin hallitus teki uusliberaaleja uudistuksia ja ehdotti vapaakauppa-alueen luomista Argentiinan, Brasilian ja Uruguayn kanssa. 20. kesäkuuta 1992 otettiin käyttöön uusi perustuslaki, joka korvasi Stroessnerin-aikaisen. Vuonna 1993 syöpää sairastava Rodríguez luopui presidentinvirasta ja jäi eläkkeelle armeijasta asettuen elinikäiseksi senaattoriksi. Hän kuoli 1997 Methodist Hospitalissa New Yorkissa.
Argania spinosa

| Argania spinosa |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Kaksisirkkaiset Magnoliopsida
Lahko::  Ericales
Heimo::  Sapotillakasvit Sapotaceae
Suku::  Argania
Laji::  spinosa
Kaksiosainen nimi
 Argania spinosa  (L.) Skeels 
Synonyymit
 Sideroxylon spinosum L. 
Katso myös
   Argania spinosa Wikispeciesissä   Argania spinosa Commonsissa 
Infobox OKNimi-testi OKIUCN-testi OK: 
Hedelmiä
Argania spinosa (syn. Sideroxylon spinosum) on sapotillakasvien heimoon kuuluva puu, joka tunnetaan öljykasvina. Laji kuuluu joko yksilajiseen Argania-sukuun tai laajempaan marmulanojen sukuun. Argania spinosa kasvaa Marokon lounaisosassa ja myös naapurimaissa Länsi-Saharassa, Algerian länsiosassa ja Mauritanian pohjoisosassa.
Puu voi kasvaa 10 metriä korkeaksi, mutta jää usein paljon pienemmäksi.
Puun siemenistä saadaan arvostettua ruokaöljyä. Siemenistä puristettua arganöljyä käytetään myös kosmetiikkateollisuudessa ihonhoitotuotteena.
Aralık

| Aralık |
| --- | --- |

 Aralık
 Koordinaatit: 39°52′22″N, 44°31′09″E 
Valtio:   Turkki
Maakunta:  Iğdırin maakunta
Hallinto:  
 – Pormestari:  Mustafa Güzelkaya
Väkiluku (2022):  20 133
Infobox OKVirheellinen NIMI-arvo: 
Aralık on piirikunta Turkin Iğdırin maakunnassa. Vuoden 2022 väestönlaskennassa Aralıkin väkiluku oli 20 133.
Alue rajautuu Azerbaidžanin Nahitševan autonomiseen tasavaltaan, Armenian ja Iraniin.
Amy Carter

Amy Carter vuonna 2023
Amy Carter, Jimmy Carter, Rosalynn Carter, ja Marcel Marceau, 16. kesäkuuta 1977
Amy Lynn Carter (s. 19. lokakuuta 1967) on Yhdysvaltain presidentin Jimmy Carterin ja hänen puolisonsa Rosalynn Carterin neljäs ja nuorin lapsi. Amy nousi maailmanlaajuiseen julkisuuteen muuttaessaan yhdeksänvuotiaana yhdessä vanhempiensa kanssa Valkoiseen taloon. Myös hänen siamilainen kissansa ”Misty Malarky Ying Yang” tuli tunnetuksi. Washingtonissa Amy kävi tavallista julkista peruskoulua nimeltään Hardy Middle School.
Aikuisena Carter on tullut tunnetuksi poliittisesta aktivismistaan, osallistumalla muun muassa useisiin sit-in-tapahtumiin 1980-luvulla ja 1990-luvun alussa. Tavoitteena on ollut vaikuttaa Yhdysvaltain ulkopolitiikkaan Etelä-Afrikassa ja Keski-Amerikassa. Vuonna 1987 hänet pidätettiin University of Massachusetts -yliopistolla järjestetyssä CIA:n värväystoiminnan vastaisessa mielenosoituksessa.
Carter opiskeli aluksi Brown University -yliopistossa Providencessa Rhode Islandilla, mutta suoritti Bachelor of Fine Arts -tutkinnon Memphis College of Artista ja maisterin tutkinnon Tulane Universitystä New Orleansissa.
Vuonna 1996 Carter avioitui tietotekniikkakonsultti James Gregory Wentzelin kanssa ja muutti Atlantaan. Pariskunnalla on poika Hugo James Wentzel (s. 1999). 1990-luvun lopulta alkaen Carter on välttänyt julkisuutta. Hän kuuluu isänsä perustaman Carter Centerin johtokuntaan.
Aiheesta muualla

Wikimedia Commonsissa on kuvia tai muita tiedostoja aiheesta .
Whatever happened to Amy Carter? (Arkistoitu – Internet Archive) Profile by Sara Steindorf in The Christian Science Monitor, February 17, 2000
Andreas Johansson (jääkiekkoilija)

| Andreas Johansson> Henkilötiedot |
| --- | --- |
Syntynyt: 19. toukokuuta 1973 (ikä 51) Hofors, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  183 cm
Paino:  93 kg
Pelaajaura
Pääsarjaura:  1991–2008
Seurat:  Färjestads BK (SEL) New York Islanders (NHL) Pittsburgh Penguins (NHL) Ottawa Senators (NHL) Tampa Bay Lightning (NHL) Calgary Flames (NHL) SC Bern (NLA) New York Rangers (NHL) Nashville Predators (NHL) Genève-Servette HC (NLA) SKA Pietari (RSL) Leksands IF (Allsv.)
NHL-varaus:  136. varaus, 1991 New York Islanders
Lars Andreas Johansson (s. 19. toukokuuta 1973 Hofors, Ruotsi) on ruotsalainen entinen jääkiekkoilija, pelipaikaltaan vasen laitahyökkääjä. Hän pelasi urallaan NHL:ssä yhteensä 377 runkosarjaottelua tehopistein 82+88=170. Johansson pelasi Ruotsin ja Pohjois-Amerikan lisäksi myös Sveitsissä ja Venäjällä. Hän on pelannut viidesti MM-kisoissa, kerran olympiaturnauksessa ja kahdesti maailmancupissa.
Pelaajaura > Seuraura > Uran alku

Johansson on Hofors HC:n kasvatti. Hän pelasi sen miesten joukkueessa Ruotsin II-divisioonassa kaudella 1987–1988. Kaudeksi 1989–1990 Johansson siirtyi I-divisioonan Falu IF:ään. New York Islanders varasi hänet 136. pelaajana NHL:n vuoden 1991 varaustilaisuudessa.
Johansson pelasi varauksen jälkeen vielä seuraavat neljä kautta Ruotsissa. Hän pelasi Elitserienissä ensimmäisen kerran kaudella 1991–1992 Färjestads BK:ssa, ja teki 30 runkosarja- ja kuudessa pudotuspeliottelussa tehopisteet 3+1=4. Kaudella 1994–1995 Johansson teki Färjestadissa yhden kauden piste-ennätyksensä tehopisteillä 9+10=19. Hänet valittiin onnistuneiden MM-kilpailujen myötä kauden päätteeksi Ruotsin tähdistökentälliseen.
Pelaajaura > Seuraura > NHL-ura

Kaudeksi 1995–1996 Johansson siirtyi New York Islandersin organisaatioon. Hän pelasi kauden aikana kolme NHL-ottelua ja antoi yhden maaliinjohtaneen syötön. Suurimman osan kaudesta hän pelasi farmijoukkueissa; AHL-joukkue Worcester IceCatsissä sekä IHL:n Utah Grizzliesissä, jossa hän voitti IHL:n mestaruuden, Turner Cupin. Marraskuussa 1996 Islanders myi Johanssonin ja Darius Kasparaitisin Pittsburgh Penguinsiin, josta se sai vaihdossa Bryan Smolinskin. Johansson pelasi kauden 1996–1997 aikana Islandersissa ja Pittsburghissa yhteensä 42 NHL-ottelua tehopistein 4+9=13, mutta pelasi keväällä 1997 lähinnä IHL:ssä Pittsburghin farmijoukkue Cleveland Lumberjacksissa. Kaudella 1997–1998 Johansson pelasi Pittsburghin NHL-kokoonpanossa ja teki 50 runkosarjaottelussa tehopisteet 5+10=15. Hän pääsi aloittamaan kautensa isossa roolissa Jaromír Jágrin ja Ron Francisin ketjussa, mutta mursi jo kauden alussa kaksi kylkiluuta, jonka takia Johanssonin kausi jäi 50 ottelun mittaiseksi.
Syyskuussa 1998 Johansson teki koeaikasopimuksen jälkeen kaksivuotisen pelaajasopimuksen Ottawa Senatorsin kanssa. Hän teki kaudella 1998–1999 NHL:n yhden kauden piste-ennätyksensä: 69 runkosarjaottelussa tehopisteet 21+16=37. Johanssonin 21 maalia on hänen maaliennätykseksensä NHL:ssä, mutta 37 tehopistettä hän teki myös kaudella 2002–2003. Kesäkuussa 1999 Ottawa myi Johanssonin Tampa Bay Lightningiin, josta se sai vaihdossa Rob Zamunerin ja toisen kierroksen varausvuoron kesälle 2002. Johansson pelasi Tampassa kuitenkin vain 12 ottelua, kunnes seura myi hänet marraskuussa Calgary Flamesiin, josta Tampa sai vaihdossa Nils Ekmanin ja neljännen kierroksen varausvuoron kesälle 2000. Johanssonin kausi päättyi kuitenkin selkävammaan tammikuussa 2000 ottelussa Vancouver Canucksia vastaan.
Calgary asetti syyskuussa 2000 Johanssonin siirtolistalle, josta New York Rangers valitsi hänet joukkueeseensa. Johansson kuitenkin siirtyi kaudeksi 2000–2001 Sveitsin Nationalliga A:ssa pelaavaan SC Berniin. Hän oli tehopisteillä 15+29=44 joukkueen paras pistemies. Kevään 2001 pudotuspeleissä Johansson jakoi Bernin sisäisen maalipörssin voiton maanmiehensä Patrik Juhlinin kanssa. Kaudeksi 2001–2002 hän palasi NHL:ään ja teki Rangersin kanssa vuoden mittaisen pelaajasopimuksen. Kaudeksi 2002–2003 Johansson siirtyi Nashville Predatorsiin. Hän jatkoi Nashvillessä myös kaudella 2003-2004, jolloin Johansson pelasi myös yhden ottelun Nashvillen farmijoukkue Milwaukee Admiralsissa, AHL:ssä.
Pelaajaura > Seuraura > Paluu Eurooppaan

Johansson palasi kaudeksi 2004–2005 Sveitsiin ja teki pelaajasopimuksen Genève-Servette HC:n kanssa. Hän oli pisteillä 12+26=38 joukkueen toiseksi paras pistemies ja maalintekijä sekä kevään 2005 pudotuspeleissä paras pistemies kuudella syöttöpisteellään. Kahden Genèvessä pelatun kauden jälkeen Johansson teki kolmivuotisen sopimuksen Färjestads BK:n kanssa maaliskuussa 2006. Johansson pelasi Färjestadissa vain 19 ottelua. Kaudella 2007–2008 hän pelasi Venäjän superliigaa SKA Pietarissa, jonka toiseksi paras pistemies hän oli Maksim Sušinskin jälkeen tehopisteillä 14+21=35.
Toisella Pietarin-kaudellaan 2008–2009 Johansson ei pelannut otteluakaan jalkavamman takia. Kaudella 2009–2010 hänen piti pelata KHL:n Salavat Julajev Ufassa 17,5 miljoonan kruunun arvoisella sopimuksella, mutta Johanssonin jalkavaivat jatkuivat ja seurajohto päätti purkaa hänen sopimuksensa jo ennen runkosarjan alkua syyskuussa 2009. Johanssonin mukaan Ufan lääkäri antoi hänen jalkaansa ruiskeen, joka vain heikensi hänen jalkaansa. Johanssonin sopimus sisälsi ehdon, että hänelle ei maksettaisi palkkaa mikäli Johansson loukkaantuisi. Hän haastoi Ufan oikeuteen ja vaati saada pelaajapalkkaansa takaisin, mutta tuloksetta.
Lokakuussa 2009 Johansson palasi Ruotsiin ja pelasi yhden ottelun Allsvenskanin Leksands IF:ssä, mutta joukkueen lääkäreiden suosituksesta hän lopetti uransa.
Pelaajaura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Ruotsi 1995 | jääkiekko |  |
|  Hopeaa | Tšekki 2004 | jääkiekko |  |
|  Pronssia | Saksa 2001 | jääkiekko |  |
|  Pronssia | Ruotsi 2002 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Saksa 1992 | jääkiekko |  |
|  Hopeaa | Gävle 1993 | jääkiekko |  |
Johansson edusti Ruotsia Naganon olympiakisoissa 1998. Hän pelasi myös MM-kilpailuissa vuosina 1995, 2001, 2002 ja 2004, joista vuoden 1995 ja 2004 turnauksissa Ruotsi voitti hopeaa ja vuoden 2001 ja 2002 turnauksissa pronssia. Vuoden 1995 turnauksessa Johansson jakoi tehopisteillä 3+6=9 Ruotsin sisäisen pistepörssin voiton Mikael Johanssonin kanssa. Hän jakoi myös joukkueen sisäisen maalipörssin voiton. Johansson pelasi maailmancupissa vuosina 1996 ja 2004.
Johansson on pelannut yhteensä 103 A-, kolme B- ja 48 ikäkausimaajoukkueiden maaottelua. Hän teki A-maajoukkuedebyyttinsä 13. joulukuuta 1993 Turussa ottelussa Suomea vastaan samassa ketjussa Patrik Juhlinin ja Stefan Örnskogin kanssa. Ruotsi voitti ottelun 2–1 ja Johansson antoi syötön maaliin. Hän oli voittamassa myös alle 20-vuotiaiden MM-hopeaa vuosina 1992 ja 1993 sekä edusti Ruotsia myös alle 18-vuotiaiden EM-kilpailuissa vuonna 1991.
Valmentajaura

Toukokuussa 2010 Johansson nimettiin Elitserien-joukkue Modon apuvalmentajaksi, mutta hän lopetti valmentamisen kauden 2010–2011 jälkeen perhesyiden vuoksi.
Muuta

Johanssonin sisko on naimisissa kanadalaishyökkääjä Byron Ritchien kanssa. Hänen serkkunsa on jääkiekkoilija Oliver Bohm.
Anna Whitlock

| Anna Whitlock |
| --- | --- |
 Whitlock vuonna 1912.
Henkilötiedot
Syntynyt: 13. kesäkuuta 1852 Tukholma, Ruotsi
Kuollut: 16. kesäkuuta 1930 (78 vuotta)
Ammatti:  opettaja, rehtori
Muut tiedot
Tunnustukset:  Illis quorum (1918)
Anna Whitlock (13. kesäkuuta 1852 Tukholma – 16. kesäkuuta 1930) oli ruotsalainen kasvatustieteilijä, koulunjohtaja ja naisasianainen.
Whitlock valmistui opettajaksi vuonna 1875, toimi Aftonbladetin kirjeenvaihtajana Pariisissa 1877–1878 ja perusti sitten Tukholmaan oman tyttö- ja myöhemmin yhtenäiskoulun, jossa hän kokeili uudenlaisia opetusmenetelmiä. Hän muun muassa teki uskonnon opetuksesta tunnustuksetonta ja lisäsi oppilaiden mahdollisuutta valita oppiaineita.
Whitlock toimi Landsföreningen för kvinnans politiska rösträtt (LKPR) -äänioikeusliikkeen puheenjohtajana 1903–1909 sekä 1912–1914. Hän oli puoluekannaltaan liberaali ja kannatti osuuskuntatoimintaa.
Whitlockin läheinen ystävä oli Ellen Key, jonka kanssa hän muun muassa kehitti opetusmenetelmiä.
Whitlock ei koskaan mennyt naimisiin, mutta hänellä oli adoptiotytär Helga Norling, jonka isä oli työläinen ja äiti kuollut. Whitlock on haudattu Norra begravningsplatsen -hautausmaalle Tukholman pohjoispuolelle.
Anna Whitlock (oik.) johtamassaan koulussa.
Tukholman Hantverkargatanilla on Whitlockin mukaan nimetty lukio.
Aiheesta muualla

Kuvia tai muita tiedostoja aiheesta Anna Whitlock Wikimedia Commonsissa
Antti Loikkanen

| Mitalit> Maa:   Suomi.Miesten yleisurheilu.Sisäratojen EM-kilpailut  | Mitalit> Maa:   Suomi.Miesten yleisurheilu.Sisäratojen EM-kilpailut  | Mitalit> Maa:   Suomi.Miesten yleisurheilu.Sisäratojen EM-kilpailut  | Maa:   Suomi> Miesten yleisurheilu. |
| --- | --- | --- | --- |
|  Kultaa | Milano 1978 | 1 500 metriä |  |
|  Pronssia | Milano 1982 | 1 500 metriä |  |
|  Pronssia | Budapest 1983 | 1 500 metriä |  |
Antti Olavi Loikkanen (s. 15. huhtikuuta 1955 Enonkoski) on suomalainen keski- ja kestävyysmatkojen juoksija. Loikkanen oli 1970-luvun lopulla ja 1980-alkupuoliskolla Suomen menestyneimpiä 800 ja 1 500 metrin juoksijoita. Suurimmat arvokisasaavutuksensa hän juoksi hallikisoissa.
Seuratasolla hän edusti Enonkosken Pyrintöä, Vuoksenniskan Vesaa ja Savonlinnan Viestiä.
Loikkanen voitti Suomen mestaruuden 800 metrillä vuonna 1979 ja 1 500 metrillä vuonna 1980 . Hallissa hän voitti 1978 1 500 metriä, 1981 800 metriä ja 1985 jälleen 1 500 metriä. Ulkoratojen arvokisoissa hänen paras sijoituksensa oli Prahan EM-kisoissa 1978 1 500 metrillä juostu viides tila. Sisäratojen EM-kilpailuissa Milanossa 1978 hän voitti kultaa Suomen ennätysajalla 3.38,16. Samalla matkalla hän oli pronssilla 1982 ja 1983, sekä neljäs 1979 ja 1984 ja vielä kuudes 1985. Loikkanen osallistui myös Montrealin 1976, Moskovan 1980 ja Los Angelesin 1984 olympialaisiin sekä Helsingin MM-kisoihin 1983.
1 500 metrillä Loikkanen juoksi 16. kesäkuuta 1980 Imatralla ajan 3.36,3, jolla sivusi Pekka Vasalan Suomen ennätysaikaa 3.36,3 (sähköaika 3.36,33) Münchenin olympialaisista 1972. 800 metrillä Loikkasen ennätys oli 1.47,1, jonka hän juoksi 12. kesäkuuta 1979 Imatralla.  3 000 metrillä Loikkanen juoksi Tampereella 21. kesäkuuta 1982 ajan 7.46,87, joka on kaikkien aikojen viidenneksi nopein suomalaisaika matkalla .
Urheilu-uransa jälkeen Loikkanen toimi palomiehenä ja urheiluhierojana.
Anni Suominen

Anni Suominen (s. 22. toukokuuta 1992) on suomalainen este-, kestävyys- ja keskimatkojen juoksija. Nuorempana hän juoksi myös aitoja ja hyppäsi kolmiloikkaa. Suominen edustaa Raision Kuulaa ja häntä valmentaa Kimmo Knaapi.
Suominen voitti Kalevan kisoissa pronssia vuonna 2017 Seinäjoella 3 000 metrin estejuoksussa ennätyksellään 10.33,25. Samoissa kilpailuissa hän sijoittui kuudenneksi 1 500 metrin juoksussa ja 11:nneksi 5 000 metrin juoksussa. Vuoden 2009 Kalevan kisoissa Espoossa hän sijoittui seitsemänneksi 400 metrin aitajuoksussa. Viestijuoksun Suomen-mestaruuskilpailuissa Suominen on sijoittunut pronssille Raision Kuulan joukkueessa 4 × 800 metrin viestijuoksussa vuosina 2009 ja 2010.
Suominen sijoittui 3 000 metrin estejuoksussa kuudenneksi Suomi–Ruotsi-maaottelussa 2017.
Henkilökohtaiset ennätykset

| Laji | Aika | Paikka | Päivä |
| --- | --- | --- | --- |
| 1 500 m | 4.34,70 | Seinäjoki | 21.7.2017 |
| 5 000 m | 17.27,18 | Seinäjoki | 23.7.2017 |
| 3 000 m esteet | 10.33,25 | Seinäjoki | 22.7.2017 |
| 400 m aidat | 62,70 | Espoo | 2.8.2009 |
| kolmiloikka | 12,24 | Turku | 6.9.2009 |
Lähde
Ulithi

| Ulithi |
| --- | --- |
 Ulithi
Maantiede
Sijainti:  09°58′12.0″N, 139°40′12.0″E
Merialue:  Tyyni valtameri
Saaria yht.:  40
Pinta-ala:  99,87 km²
Valtio
Valtio:   Mikronesia
Osavaltio:  Yap
Väestö
Väkiluku:  847 (2010)
Tärkein kieli:  ulithi
Ulithi (myös Urushi, Mackenzie Island ) on Mikronesian liittovaltioon kuuluva koralliatolli Tyynen valtameren Karoliineilla. Se sijaitsee 100 kilometriä Yapista itään, ja sitä hallitaan osana Yapin osavaltiota.
Ulithi koostuu 40 saaresta, joiden yhteenlaskettu pinta-ala on 4,5 km². Sen laguuni (548 km²) on maailman neljänneksi suurin. Ulithin asukasluku vuonna 2010 oli 847. Saarista asuttuja ovat Falalop, Asor, Mogmog ja Fedarai. Falalopilla on muun muassa Ulithin lentokenttä ja yksi Yapin osavaltion kolmesta julkisesta high schoolista.
Portugalilainen Diego da Rocha löysi Ulithin 1526. Britit saapuivat Ulithille vuonna 1791. Yhdysvaltain laivasto käytti atollia tukikohtanaan toisessa maailmansodassa. Ulithilla puhutaan ulithin kieltä.
UME Shipping

UME Shipping on Yhdistyneissä arabiemiirikunnissa toimiva egyptiläinen laivayhtiö. Se osti vuonna 2020 suomalaiselta NLC Ferry -yhtiöltä M/S Wasa Express -laivan.
Alustus

Alustus tai formatointi tarkoittaa tietotekniikassa tallennusmedian, kuten levykkeen, kiintolevyn tai muistikortin valmistamista tallentamista varten. Alustuksessa levylle kirjoitetaan tiedostojärjestelmän vaatimat lohkot.
Alustustasot

Alustuksesta on olemassa pika- ja täysalustusvaihtoehdot, joista edellisessä sektoreita ei tarkisteta virheiltä, vain tilanvaraustaulukko pyyhitään tyhjäksi. Vanhoilla MFM-koodatuilla kiintolevyillä oli käytössä tavanomaisen formatoinnin lisäksi alatason formatointi (low level formatting, LLF), mutta uudemmilla RLL-koodatuilla kiintolevyillä tämä ei enää ole tarpeellista.[lähde? ]
Alhaisen tason formatointi (fyysinen formatointi) asettaa levylle urat ja sektorit: sektoreiden alku- ja loppukohdat asetetaan ja oletuksena tämä ei tyhjennä levyä vaikka se on mahdollista.
Uudemmilla kiintolevyillä alemman tason alustus suoritetaan tehtaalla eikä ole enää käyttäjälle mahdollista.
Ylemmän tason formatointi (looginen formatointi) valmistelee levyn tiedostojärjestelmälle.
Fyysinen sylinteri-lukupää-sektori (cylinder-head-sector, CHS) osoitus muutetaan loogiseksi lohko-osoitteeksi tietyllä kaavalla.
Pikaformatointi ja muut menetelmät eivät oletuksena ylikirjoita olemassa olevia tietoja. Tiedot voidaan useissa tapauksissa palauttaa apuohjelmalla jos niiden päälle ei ole vielä kirjoitettu.
Salassa pidettävien tietojen poistamiseen (sanitointi) on käytettävä muita menetelmiä.
Haluttaessa pysyvästi poistaa levyn sisältämät tiedot voi käyttää apukeinoja kuten levyn jokaisen sektorin uudelleenkirjoittavaa ohjelmaa DBAN.
Ohjelmia

DOS-ympäristössä ja käytetty alustusohjelma on FORMAT. Windowsissa on käytössä vastaavasti nimetyt työkalut.
Linuxissa osio voidaan alustaa halutulle tiedostojärjestelmälle mkfs-ohjelmalla tai vastaavalla graafisella työkalulla.
Taltiointi

Loogisella taltionhallinnalla useampia levyjä ja osioita voidaan käsitellä yhtenä suurena osiona, jolla on vaikutuksensa alustamiseen.
Anatol Ugorski

Anatol Ugorski (ven. Анатолий Зальманович Угорский: Anatoli Zalmanovitš Ugorski, 28. syyskuuta 1942 Rubtsovsk, Neuvostoliitto - 5. syyskuuta 2023 Lemgo, Saksa) oli neuvostosyntyinen saksalainen klassinen pianisti ja akateeminen opettaja.
Perhe-elämä

Ugorski oli naimisissa musiikkitieteilijä Maja Elikin kanssa, ja heidän perheeseensä syntyi tytär Dina vuonna 1973. Dina opiskeli pianonsoittoa Leningradissa ja myöhemmin toimi pianonsoiton professorina sekä Detmoldissa että Münchenissä. Dina menehtyi syöpään vuonna 2019.
Ugorski itse menehtyi Lemgossa 5. syyskuuta 2023 ollessaan 80-vuotias.